ZAPISNIK
42. sjednice Vijeća Mjesnog odbora „Pavao Šubić”
održane u ponedjeljak, 30. rujna 2024., u 18:00 sati u prostorijama Mjesnog odbora „Pavao Šubićˮ, Šubićeva 40/2

Nazočni članovi Vijeća: Neven Penzar, Nikolina Hrust, Roman Roland i Vladimir Resnik
Predsjednik Vijeća Mjesnog odbora „Pavao Šubić“ Neven Penzar (dalje u tekstu: predsjednik Vijeća) predsjedava sjednicom. 
Budući da postoji kvorum, odluke su pravovaljane.
Vijeće Mjesnog odbora jednoglasno prihvaća Zapisnik 40. sjednice Vijeća Mjesnog odbora uz dopunu obrazloženja Zaključka o popisu ulica po zonama i blokovima.
Vijeće Mjesnog odbora jednoglasno prihvaća Zapisnik 41. sjednice Vijeća Mjesnog odbora.

[bookmark: _Hlk95170795]Predsjednik Vijeća predlaže sljedeći

[bookmark: _Hlk178931215]DNEVNI RED:

1. [bookmark: _Hlk178931370]Plan potreba za aktivnostima, programima i projektima unapređenja kvalitete života građana za 2025., donošenje zaključka
2. [bookmark: _Hlk178931483]Odluka o izmjeni Poslovnika o radu Vijeća Mjesnog odbora „Pavao Šubić“, donošenje
3. [bookmark: _Hlk178931669]Inicijativa za postupkom izmjene područja i naziva mjesnih odbora, donošenje zaključka
4. [bookmark: _Hlk178932038]Odluka o mjestima za trgovinu na malo izvan prodavaonica i tržnica na malo i mjestima za ugostiteljsku djelatnost izvan tržnica koje se obavljaju u kioscima i vanjskom izgledu kioska, donošenje zaključka
5. [bookmark: _Hlk178931039]Obavijest o početku javne rasprave o Prijedlogu izmjena i dopuna Generalnog urbanističkog plana grada Zagreba
6. Pitanja i prijedlozi


Predsjednik predlaže da se iz predloženog dnevnog reda izbaci točka 5. Obavijest o početku javne rasprave o Prijedlogu izmjena i dopuna Generalnog urbanističkog plana grada Zagreba.

Vijeće Mjesnog odbora, jednoglasno prihvaća prijedlog predsjednika Vijeća i donosi novi predloženi dnevni red kako slijedi:


DNEVNI RED:

1. Plan potreba za aktivnostima, programima i projektima unapređenja kvalitete života građana za 2025., donošenje zaključka
2. Odluka o izmjeni Poslovnika o radu Vijeća Mjesnog odbora „Pavao Šubić“, donošenje
3. Inicijativa za postupkom izmjene područja i naziva mjesnih odbora, donošenje zaključka
4. Odluka o mjestima za trgovinu na malo izvan prodavaonica i tržnica na malo i mjestima za ugostiteljsku djelatnost izvan tržnica koje se obavljaju u kioscima i vanjskom izgledu kioska, donošenje zaključka
5. Pitanja i prijedlozi


Ad 1. Plan potreba za aktivnostima, programima i projektima unapređenja kvalitete života građana za 2025., donošenje zaključka

[bookmark: _Hlk178931847]Vijeće Mjesnog odbora, nakon rasprave, jednoglasno donosi sljedeći


                                                            Z A K L J U Č A K

 o Planu potreba za aktivnostima, programima i projektima unapređenja kvalitete života građana 

	
1. Vijeće Mjesnog odbor „Pavao Šubić“ donosi Plan potreba za aktivnostima, programima i projektima unapređenja kvalitete života građana.

2. Vijeće Mjesnog odbora „Pavao Šubić“ predlaže da iz Proračuna Grada Zagreba za 2025. osigura iznos od 3.000,00 EUR za provođenje Plana potreba za aktivnostima, programima i projektima unapređenja kvalitete života građana.

3. Ovaj se zaključak dostavlja Gradskom uredu za mjesnu samoupravu, promet, civilnu zaštitu i sigurnost na daljnje postupanje.


[bookmark: _Hlk164939668]Ad 2. Odluka o izmjeni Poslovnika o radu Vijeća Mjesnog odbora „Pavao Šubić“, donošenje

[bookmark: _Hlk178932114]Vijeće Mjesnog odbora, jednoglasno, donosi sljedeći
  

ODLUKU

o izmjeni Poslovnika o radu Vijeća Mjesnog odbora „Pavao Šubić“


Članak 1.

	U Poslovniku o radu Vijeća Mjesnog odbora „Pavao Šubić“ , donesenog na 26. sjednici, 28. travnja 2023., u članku 40. stavak 2. mijenja se i glasi:
	„Poziv za sjednicu dostavlja se članovima Vijeća najkasnije tri dana prije održavanja sjednice, osim u slučajevima kada se odlučuje o izboru predsjednika i potpredsjednika Vijeća, mandatnim pitanjima, Financijskom planu, prioritetima za Plan komunalnih aktivnosti, Planu malih komunalnih akcija Mjesnog odbora i Planu potreba, kada se poziv za sjednicu dostavlja članovima Vijeća najkasnije sedam dana prije održavanja sjednice. 

Članak 2.

Ova odluka stupa na snagu osmoga dana od dana objave na oglasnoj ploči u sjedištu Mjesnog odbora.
    

[bookmark: _Hlk166660614][bookmark: _Hlk152323110]Ad 3. Inicijativa za postupkom izmjene područja i naziva mjesnih odbora, donošenje zaključka

Vijeće Mjesnog odbora, nakon rasprave, jednoglasno, uz obrazloženje, donosi sljedeći


ZAKLJUČAK

[bookmark: _Hlk24016968]o inicijativi za postupkom izmjene područja i naziva Mjesnog odbora „Pavao Šubić“


1. Vijeće Mjesnog odbora „Pavao Šubić“ je raspravljalo o inicijativi za postupkom izmjene područja i naziva Mjesnog odbora.

2. Predlaže se spajanje Mjesnog odbora s Mjesnim odborom „Matko Laginja“, Mjesnim odborom „Nadbiskup Antun Bauer“ i Mjesnim odborom „Hrvatski narodni vladari“, u cijelosti – bez dodatnih izmjena granica. 

3. Predlaže se da novi Mjesni odbor nosi naziv „Mjesni odbor Fra Grga Martić“, te da mu je sjedište u sadašnjem Mjesnom odboru „Matko Laginja“ u Ulici Matka Laginje 11.

4. Ovaj zaključak se dostavlja Vijeću Gradske četvrti Donji grad na nadležno postupanje.

OBRAZLOŽENJE:

[bookmark: _Hlk178943195]Članovi Vijeća podržavaju inicijativu, te ističu da bi prioriteti mjesnog odbora trebali biti interni problemi svog područja, da se mjesni odbori trebaju baviti najbitnijim mikro komunalnim i infrastrukturnim problemima i prijedlozima i da komunikacija između mjesnog odbora i gradske četvrti, kao i drugih gradskih službi i tijela bude dvosmjerna.


Ad 4. Odluka o mjestima za trgovinu na malo izvan prodavaonica i tržnica na malo i mjestima za ugostiteljsku djelatnost izvan tržnica koje se obavljaju u kioscima i vanjskom izgledu kioska, donošenje zaključka

Vijeće Mjesnog odbora, jednoglasno, donosi sljedeći



ZAKLJUČAK

o Nacrtu prijedloga Odluke o izmjeni Odluke o mjestima za trgovinu na malo izvan prodavaonica i tržnica na malo i mjestima za ugostiteljsku djelatnost izvan tržnica koje se obavljaju u kioscima i vanjskom izgledu kioska


1. Vijeće Mjesnog odbora „Pavao Šubić“ daje pozitivno mišljenje na Nacrt prijedloga Odluke o izmjeni Odluke o mjestima za trgovinu na malo izvan prodavaonica i tržnica na malo i mjestima za ugostiteljsku djelatnost izvan tržnica koje se obavljaju u kioscima i vanjskom izgledu kioska.

2. Vijeće predlaže da se uvrsti mjesto za kestenjara sjeverozapadno od parka Bartola Kašića i Martićeve na ulazu u park.

3. Ovaj se zaključak dostavlja Vijeću Gradske četvrti Donji grad na daljnje postupanje.


Ad 5. Pitanja i prijedlozi
Člana Vijeća Romana Rolanda zanima zašto još nisu postavljeni stupići u Ulici Milana Makanca na raskrižju s Ulicom kralja Zvonimira.

Sjednica završila u 19.15 sati.
Zapisnik vodila Andrea Broz, viša stručna suradnica za rad tijela mjesne samouprave.

KLASA: 024-08/24-003/1992
URBROJ: 251-13-11-1/003-24-2
Zagreb, 30. rujna 2024.



Predsjednik Vijeća
Mjesnog odbora ''Pavao Šubić''

[bookmark: _GoBack]								Neven Penzar, v.r.

